**Povesti, básne a piesne z obce a jej okolia** 3.D

Meno a priezvisko: ...................................

 O rôznych **miestach, osobách** a**udalostiach** si ľudia **v minulosti vymýšľali povesti, piesne, básne**, rozprávky či bájky. Ľudia si ich navzájom rozprávali a spievali. Mnohé sa zachovali až dodnes.

**Povesť o jarabici so zlatým hrvoľom**.

Kedysi dávno poľovník túlajúci sa popri kremnickom potoku zastrelil jarabicu. Keď si ju chcel upiecť, vypitval ju a nechcel veril vlastným očiam. Z hrvoľa sa vysypala hŕstka zlatých kamienkov.

Na druhý deň sa poľovník vrátil k potoku, kde zastrelil jarabicu, a uvidel v ňom trblietajúce sa zlaté zrnká. Onedlho sa tam nahrnuli ľudia a začali zlato hľadať vo vode, na zemi i pod zemou.

Osadu, ktorú si tam založili, nazvali Cremnychbana, čiže Kremnica. Po čase sa osada rozrástla na malé banské mestečko. Jeho rozkvet kráľ Karol Róbert podporil tým, že ho povýšil na slobodné kráľovské mesto. A to nie je všetko. Osobitným nariadením mu udelil právo raziť z vyťaženého zlata mince. Stalo sa tak pred takmer sedemsto rokmi.

A sme pri našom dive Slovenska. Vlastne dive sveta. Kremnická mincovňa je jedným z najstarších podnikov na svete, ktorý nepretržite takmer sedemsto rokov – od roku 1328 – razí kovové peniaze. Stáročia pritom razila mince z najvzácnejších – zlaté kremnické dukáty.

 **Sliacky, O**

1. Ktoré z nasledujúcich tvrdení nie je pravdivé o príbehu.

a) Poľovník našiel v jarabici zlaté zrná.

b) Na mieste nálezu vznikla osada.

c) Kráľ Karol Róbert založil Kremnicu.

d) Aj dnes sa razia v Kremnici mince.

2. Aký titul udelil kráľ mestu?

a) mincovňa

b) Kremnica

c) Cremnychbana

d) kráľovské mesto

3. Prečo patrí Kremnica medzi divy sveta?

a) našli v nej najviac zlata

b) bola prvým banským mestom

c) bola prvým kráľovským mestom

d) patrí medzi najstaršie výrobne mincí

4. Čo je minca? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Kto je autorom textu? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_